CELEX: E2019C0004
Language: et
Date: 2019-02-06 00:00:00
Title: EFTA järelevalveameti otsus nr 4/19/COL, 6. veebruar 2019, millega muudetakse 104. korda riigiabi käsitlevaid menetlus- ja materiaalõigusnorme [2019/1008]

20.6.2019   
               
               
                  ET
               
               
                  Euroopa Liidu Teataja
               
               
                  L 163/110
               
            
         EFTA JÄRELEVALVEAMETI OTSUS nr 4/19/COL,
         6. veebruar 2019,
         millega muudetakse 104. korda riigiabi käsitlevaid menetlus- ja materiaalõigusnorme [2019/1008]
         EFTA JÄRELEVALVEAMET (edaspidi „järelevalveamet“),
         võttes arvesse:
         Euroopa Majanduspiirkonna lepingut (edaspidi „EMP leping“), eriti selle artikleid 61–63 ja protokolli nr 26,
         EFTA riikide vahel järelevalveameti ja kohtu asutamise kohta sõlmitud lepingut (edaspidi „järelevalve- ja kohtuleping“), eriti selle artiklit 24 ja artikli 5 lõike 2 punkti b,
         ning arvestades järgmist:
         Järelevalve- ja kohtulepingu artikli 24 kohaselt jõustab järelevalveamet EMP lepingu riigiabi käsitlevad sätted.
         Järelevalve- ja kohtulepingu artikli 5 lõike 2 punkti b kohaselt annab EFTA järelevalveamet välja teateid või suuniseid EMP lepingus käsitletud küsimuste kohta, kui kõnealuse lepingu või järelevalve- ja kohtulepinguga on nii ette nähtud või kui järelevalveamet peab seda vajalikuks.
         EFTA järelevalveameti riigiabi suuniste peatükk lühiajalise ekspordikrediidikindlustuse kohta (1) kaotas kehtivuse 31. detsembril 2018.
         Kõnealune peatükk on kooskõlas Euroopa Komisjoni (edaspidi „komisjon“) teatisega liikmesriikidele Euroopa Liidu toimimise lepingu artiklite 107 ja 108 kohaldamise kohta lühiajalise ekspordikrediidikindlustuse suhtes, (2) mis oleks samuti kaotanud kehtivuse 31. detsembril 2018.
         Komisjon avaldas 19. detsembril 2018 teatise dokumendi „Komisjoni teatis liikmesriikidele Euroopa Liidu toimimise lepingu artiklite 107 ja 108 kohaldamise kohta lühiajalise ekspordikrediidikindlustuse suhtes“ kehtivuse pikendamise kohta kuni 31. detsembrini 2020 (3).
         Komisjon pikendas kehtivust seoses vajadusega tagada riigiabi andmisel lühiajalise ekspordikrediidikindlustuse valdkonnas järjepidevus ja õiguskindlus. Kehtivuse pikendamisega viidi ka kõnealuste suuniste aegumiskuupäev kooskõlla suurema osa nende riigiabi suuniste aegumiskuupäevadega, mis on riigiabi ajakohastamise programmi kohaselt vastu võetud. Lisaks sellele otsustas komisjon ebapiisava suutlikkuse tõttu Kreekasse suunduva ekspordi kindlustuse ja edasikindlustuse valdkonnas pikendada Kreeka turukõlbliku riski riikide loetelust ajutise välja jätmise kestust kuni 31. detsembrini 2019.
         EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas kooskõlas EMP lepingu artiklis 1 sätestatud ühtsuse tagamise eesmärgiga. Selleks et tagada ühtne lähenemisviis kõigile riigiabi vahenditele ning võttes arvesse vajadust tagada lühiajalise ekspordikrediidikindlustuse valdkonnas riigiabi andmisel järjepidevus ja õiguskindlus ning riigiabi eeskirjade ühetaoline kohaldamine kogu Euroopa Majanduspiirkonnas, tuleks järelevalveameti riigiabi suuniste peatükk lühiajalise ekspordikrediidikindlustuse kohta uuesti vastu võtta,
         olles konsulteerinud Euroopa Komisjoniga,
         olles konsulteerinud EFTA riikidega,
         ON VASTU VÕTNUD KÄESOLEVA OTSUSE:
         
            Artikkel 1
            Järelevalveameti riigiabi suuniste peatükk lühiajalise ekspordikrediidikindlustuse kohta on alates 1. jaanuarist 2019 järgmiste muudatustega uuesti vastu võetud:
            
                        —
                     
                     
                        EFTA järelevalveameti riigiabi suuniste lühiajalise ekspordikrediidikindlustuse peatüki punkti 40 esimene lause sõnastatakse järgmiselt:
                        40) Järelevalveamet kohaldab käesolevates suunistes sätestatud põhimõtteid kuni 31. detsembrini 2020.
                     
                  
                        —
                     
                     
                        Kreeka on EFTA järelevalveameti riigiabi suuniste lühiajalist ekspordikrediidikindlustust käsitleva peatüki lisas esitatud turukõlbliku riski riikide loetelust kuni 31. detsembrini 2019 ajutiselt välja jäetud.
                     
                  
         
            Artikkel 2
            Autentne on ainult otsuse ingliskeelne tekst.
         
         
            Brüssel, 6. veebruar 2019
            
               
                  EFTA järelevalveameti nimel
               
               
                  Eesistuja
               
               
                  vastutav kolleegiumi liige
               
               Bente ANGELL-HANSEN
               
                  Kolleegiumi liige
               
               Frank J. BÜCHEL
               
                  Kolleegiumi liige
               
               Högni KRISTJÁNSSON
               
                  Allkirjastab õigus- ja täitevasjade osakonna direktorina
               
               Carsten ZATSCHLER
            
         
         
            (1)  ELT L 343, 19.12.2013, lk 54 ja EMP kaasanne nr 71, 19.12.2013, lk 1, punkt 40.
         
            (2)  ELT C 392, 19.12.2012, lk 1, punkt 40.
         
            (3)  ELT C 457, 19.12.2018, lk 9.